ทิศทางการท่องเที่ยวภาคเหนือตอนบน ฟื้นตัวดีต่อเนื่อง
นางละเอียด บุ้งศรีทอง ที่ปรึกษาสมาคมโรงแรมไทยภาคเหนือตอนบน กล่าวถึงทิศทางอุตสาหกรรมท่องเที่ยวในพื้นที่ภาคเหนือช่วงไตรมาตร 4 ว่า ขณะนี้ยอดจองโรงแรมเฉพาะพื้นที่เชียงใหม่จาก 40,000 ห้องทั่วเมือง มียอดจองคิดเป็นร้อยละ 80-85 เพิ่มขึ้นร้อยละ 10 เมื่อเทียบกับเดือนพฤศจิกายนที่ผ่านมา และคาดว่าการเติบโตของการท่องเที่ยวภาคเหนือน่าจะสดใส ต่อเนื่องไปตลอดปีหน้าก็คาดจะดีขึ้นตามลำดับ ซึ่งปกติภาคเหนือส่วนใหญ่จะเป็นตลาดท่องเที่ยวในประเทศ ช่วงก่อนโควิดนักท่องเที่ยวเข้าพื้นที่ภาคเหนือจะเป็นคนไทยที่ร้อยละ 70 เป็นคนต่างชาติร้อยละ  30 แต่จากนี้ทางสมาคมโรงแรมไทยภาคเหนือตอนบนได้ร่วมกับการท่องเที่ยวแห่งประเทศไทย สร้างกิจกรรมการท่องเที่ยวที่ยังเน้นเรื่องความปลอดภัยด้านสุขภาพมาตรฐานใหม่ ชูซอฟพาวเวอร์และยกระดับไลฟ์สไตล์พื้นที่เพื่อสร้างความประทับใจ ตามความต้องการที่หลากหลายของนักเดินทางทั้งนี้ ตั้งเป้าตลอดปีหน้า 2566 การท่องเที่ยวพื้นที่ภาคเหนือ จะมีนักท่องเที่ยวทั้งชาวไทยและต่างชาติเข้าพื้นที่ไม่ต่ำกว่าร้อยละ 65 ในทุกไตรมาตรตลอดทั้งปี